Изиксола

Изиксола () — Когоӓнгӹр (Кого Йынгыш йоген пыра) сирӹштӹ вӓрлӓнӓ. Йоласал гӹц 6 уштыш.

Истори
Сола лӹм кок шамак гӹц лин: «Изик» - солаш пӹтӓришӹ ӹлӓш толшы мары лӹм дӓ «сола». Архив пумагавлӓштӹ пӹтӓришӹ гӓнӓ Изиксола гишӓн 1859 ин сирӹмӹ ылын.Сола халык первишенок мӱлӓндӹ пӓшӓм ӹштен, вольыкым анжен.  1929-шӹ ин «КИМ» лӹмӓн колхозым ӹштенӹт, 1936-шы ин тӹдӹлӓн «Косарь» лӹмӹм пуэнӹт. Кого Вырсышты ти сола гӹц 38 эдем кредӓлӹн, нӹнӹ логӹц коклынжы коленӹт, луаткӓндӓкшӹнжӹ токышты пӧртӹлӹнӹт. Тидӹ: сержантвлӓ Христофор Иванович Оплев, Парфений Кириллович Овчинников, рядовой Иван Гурьевич Изиков дӓ молат.

Ӹлӹзӹ шот

1859-шӹ и - 15 кудывичӹ (37 пӱэргӹ дӓ 37 ӹдӹрӓмӓш); 

1897-шӹ и - 30 кудывичӹ (98 пӱэргӹ дӓ 97 ӹдӹрӓмӓш);

1915-шӹ и — 39 кудывичӹ дӓ 203 эдем; . 

1919-шӹ и — 33 кудывичӹ дӓ 164 эдем (78 пӱэргӹ дӓ 86 ӹдӹрӓмӓш);

1925-шӹ и — 171 эдем;

2001-шӹ и - 25 кудывичӹ, 46 эдем (22 пӱэргӹ дӓ 24 ӹдӹрӓмӓш).

Категори:Солавлӓ
Категори:Мары Эл солавлӓ
Категори:Кырык мары солавлӓ
Категори:Ӹлемвлӓ